ອິຣ່ານ ຖະແຫຼງວ່າ ການ​ລົງ​ໂທດ ທີ່​ແນ​ໃສ່ ​​ລູກ​ສອນ​ໄຟ ​ຂີປະນາວຸດ ຂອງຕົນ​ນັ້ນ ​ຈະບໍ່​ມີ​ຜົນ​ກະທົບໃດໆ
ທ່ານ Dehqan ​ໄດ້​ກ່າວ​ວ່າ ການ​ລົງ​ໂທດ ຕໍ່​ການ​ໂຄງການ ລູກ​ສອນ​ໄຟ​ຂີປະ​ນາ​ວຸດ ​ໄດ້​ສະ​ແດງ​ໃຫ້​ເຫັນ​ວ່າ ສະຫະລັດ​ ແມ່ນ​ເປັນ “ປໍ​ລະ​ປັກ” ຕໍ່​ອິຣ່ານ
ລັດຖະມົນຕີປ້ອງກັນປະເທດຂອງອິຣ່ານ ທ່ານ ໄດ້ກ່າວໃນວັນຈັນວານນີ້ວ່າ ການລົງໂທດຄັ້ງໃໝ່ ຂອງສະຫະລັດ ທີ່ແນເປົ້າໝາຍໃສ່ໂຄງການລູກສອນໄຟຂີປະນາ ວຸດຂອງຕົນນັ້ນ ຈະບໍ່ມີຜົນກະທົບຕໍ່ການພັດທະນາລູກສອນໄຟ ຂອງຕົນແຕ່ຢ່າງໃດເລີຍ ສະຫະລັດໄດ້ທຳການລົງໂທດຮອບໃໝ່ ໃນວັນອາທິດຜ່ານມານີ້ ຕໍ່ຊາວອິຣ່ານ 5 ຕົນ ແລະ ເຄື່ອຂ່າຍຂອງບັນດາບໍລິສັດ ທີ່ເຊື່ອມ ໂຍງກັບກິດຈະການລູກສອນໄຟທີ່ມີການເກືອດຫ້າມ ອັນເປັນ ການເຄື່ອນໄຫວທີ່ມີຂຶ້ນ ລຸນຫຼັງການຍົກເລີກການລົງໂທດທາງ ດ້ານເສດຖະກິດທີ່ພົວພັນກັບໂຄງການອາວຸດນິວເຄລຍຂອງອິຣ່ານ ທ່ານ ໄດ້ກ່າວວ່າ ການລົງໂທດຕໍ່ການໂຄງການລູກສອນໄຟຂີປະນາວຸດ ໄດ້ສະແດງໃຫ້ເຫັນວ່າ ສະຫະລັດແມ່ນເປັນ  ຕໍ່ອິຣ່ານ ແລະທ່ານໄດ້ປະຕິຍານຕົນວ່າ ຈະເປີດເຜີຍກ່ຽວກັບການພັດທະນາລູກສອນໄຟໃນໄວໆນີ້ ໂຄສົກຂອງກະຊວງການຕ່າງປະເທດຂອງອິຣ່ານ ທ່ານ ໄດ້ເອີ້ນ ການລົງໂທດຄັ້ງໃໝ່ ນີ້ວ່າ ບໍ່ຖືກຕ້ອງຕາມກົດໝາຍ ອິຣ່ານ ໄດ້ຖືກປະນາມ ຈາກສະຫະລັດ ແລະບັນດາປະເທດມະຫາອຳນາດຕາເວັນຕົກ ໃນການທົດລອງລູກສອນໄຟຂີປະວຸດສອງຄັ້ງ ໃນທ້າຍປີກາຍນີ້ວ່າລະເມີດຕໍ່ມະຕິຂອງອົງການ ສະຫະປະຊາຊາດ ອິຣ່ານ ກ່າວປົກປ້ອງການທົດລອງນີ້ວ່າເປັນເລື້ອງຂອງຄວາມປອດໄພ ແຫ່ງຊາດຂອງຕົນ ປະທານາທິບໍດີບາຣັກ ໂອບາມາກ່າວວ່າ ລັດຖະບານຂອງທ່ານຈະປະຕິບັດການລົງໂທດ ຢ່່າງເຂັ້ມແຂງ ຕໍ່ໂຄງການລູກສອນໄຟຂີປະນາວຸດຂອງອີຣ່ານ